Αρνίσια μπριζολάκια με σάλτσα πετιμεζιού και προζυμένιες πίτες
Μεζές-αστραπή, χωρίς μαριναρίσματα και πολύωρα μαγειρέματα. Οι πίτες φτιάχνονται είτε με προζύμι, αν έχουμε έτοιμο, είτε με μαγιά.
250 γρ. αλεύρι για όλες τις χρήσεις, 100 γρ. αλεύρι σταρένιο κίτρινο, Λήμνου, 50 γρ. προζύμι (σελ. 238) ή 10 γρ. νωπή μαγιά, θρυμματισμένη, περίπου 200 ml νερό, ελάχιστο αλάτι, 1 κουτ. γλυκού ελαιόλαδο, λίγο επιπλέον αλεύρι και λίγο ψιλό σιμιγδάλι, για την επιφάνεια, 500 γρ. αρνίσιο μπούτι, χωρίς κόκαλο, κομμένο σε πολύ λεπτές φέτες (ζητάμε από τον κρεοπώλη να τις κόψει και να τις χτυπήσει πολύ καλά για να λεπτύνουν), 3 ξερά σύκα, ψιλοκομμένα, 2 φρέσκα κρεμμυδάκια, σε λεπτές ροδέλες, 2 ραπανάκια, σε λεπτές φέτες, αλάτι, φρεσκοτριμμένο πιπέρι, ελάχιστο ελαιόλαδο, λίγα μυρώνια για το σερβίρισμα, 1 κουτ. γλυκού μουστάρδα πικάντικη, με σπόρους σιναπιού, 50 ml πετιμέζι, χυμός από 1 λεμόνι, 2 κουτ. σούπας ελαιόλαδο
Για να ετοιμάσουμε τα αρνίσια μπριζολάκια με σάλτσα πετιμεζιού και προζυμένιες πίτες στον κάδο του μίξερ ή σε μεγάλο μπολ βάζουμε όλα τα υλικά και ανακατεύουμε μέχρι να ενωθούν.Ζυμώνουμε για 2-3 λεπτά, μέχρι να μαλακώσει η ζύμη, τη σκεπάζουμε και την αφήνουμε στην άκρη για 30 λεπτά.Ζυμώνουμε  για άλλα 5 λεπτά, ξανασκεπάζουμε και αφήνουμε ξανά για 30 λεπτά.Τη χωρίζουμε σε 6  κομμάτια.Πασπαλίζουμε τον πάγκο εργασί- ας με λίγο αλεύρι και λίγο ψιλό σιμιγδάλι και  ανοίγουμε εκεί ένα ένα τα κομμάτια ζύμης, με τις παλάμες μας ή με τον πλάστη, σε δίσκους διαμέτρου περίπου 22 εκ.Ζεσταίνουμε καλά ένα αντικολλητικό τηγάνι, σκέτο, και ψήνουμε κάθε πιτούλα για ελάχιστα λεπτά από κάθε πλευρά μέχρι να ροδίσει  κατά τόπους και να «στεγνώσει» καλά.Τις αφήνουμε κατά μέρος.Σε ένα μπολάκι ανακατεύουμε καλά όλα τα υλικά.Αν η σάλτσα είναι πολύ πυκνή, την αραιώνουμε με ελάχιστο νερό.Αφήνουμε στην άκρη.Αλατοπιπερώνουμε τα μπριζολάκια καλά.Βάζουμε να ζεσταθεί ένα μεγάλο  αντικολλητικό τηγάνι, σκέτο, και ρίχνουμε μερικές σταγόνες ελαιόλαδο.Μόλις κάψει, βάζουμε στο τηγάνι 2-3 μπριζολάκια (ή όσα χωράνε σε μονή στρώση) και τα ψήνουμε σε δυνατή φωτιά για 3-4 λεπτά (ή λιγότερο) από κάθε πλευρά, μέχρι να ροδίσουν ομοιόμορφα.Τα βάζουμε σε πιατέλα και περιχύνουμε με τη  σάλτσα.Σκορπίζουμε πάνω τους τα κρεμμυδάκια, τα σύκα και τα ραπανάκια, πασπαλίζουμε  με αλατοπίπερο και ραντίζουμε με λίγο ελαιόλαδο.Συνοδεύουμε με τις πιτούλες.
Αλεύρι (ζύμες),Αρνί,Σύκο